Source: http://curier.ro/index.php?option=com_content&task=view&id=92390&Itemid=376
Timestamp: 2018-04-19 09:51:58+00:00

Document:
Curierul Zilei - Încă o umilinţă!
PRIMA PAGINA sport stiri sport Încă o umilinţă!
Încă o umilinţă!
Trei meciuri cu bucureştenii, trei eşecuri
CSM Steaua - BCM U FC Argeş 80-59
Echipa de baschet masculin a Piteştiului continuă seria neagră a rezultatelor din ultima perioadă. BCM U FC Argeş a înregistrat în Vinerea Mare a treia înfrîngere din Top 6 din cele patru partide jucate pînă acum. Formaţia pregătită de Hristu Şapera a pierdut la o diferenţă de 21 de puncte, scor 80-59, confruntarea din deplasare cu CSM Steaua Eximbank.
Pentru piteşteni a fost al treilea eşec din acest sezon suferit în partidele cu bucureştenii. În sezonul regulat, alb-violeţii au pierdut în Capitală, cu 96-71, iar acasă au cedat cu 77-80. Baschetbaliştii alb-violeţi au făcut un meci foarte slab în deplasarea din Capitală, iar victoria bucureştenilor este una care nu lasă loc de nici un comentariu. Succesul roş-albaştrilor s-a conturat după doar primele zece minute, bucureştenii terminînd primul sfert cu un avans de 16 puncte graţie reuşitelor lui Runkauskas şi Zekovic. În sfertul al doilea, piteştenii au încercart să mai reducă din handicap, însă la pauza mare, diferenţa era de 15 puncte în favoarea gazdelor. După revenirea de la cabine, piteştenii au încercart să alerge după adversar şi au mai echilibrat cît de cît partida. Înaintea ultimelor zece minute de joc, Steaua conducea cu 53-43. Nu avea să fie decît un simplu foc de paie, pentru că bucureştenii au apăsat şi mai tare pedala acceleraţiei în acest ultim sfert, iar ecartul a fost vizibil şi pe tabela de marcaj. Cea mai mare diferenţă de scor a fost de 23 de puncte în favoarea roş-albaştrilor. Scorul final este unul care nu lasă loc de comentarii şi arată clar diferenţa de valoare dintre echipele cu pretenţii la titlu şi echipa pregătită de Hristu Şapera. Piteştenii au evoluat în acest meci fără Titus Nicoară, Matti Nuutinen şi Jonathan Person, care sînt accidentaţi, însă acest lucru nu trebuie să fie o scuză pentru jocul slab făcut de echipa pregătită de Hristu Şapera. Şi atunci cînd tehnicianul a avut la dispoziţie tot lotul, BCM U FC Argeş a pierdut partidele importante. Cu cei trei în teren, poate diferenţa de scor nu ar fi fost aşa de mare. Principalii marcatori ai Stelei în această partidă au fost Zekovic şi Runkauskas, ambii cu cîte 18 puncte fiecare şi Brandon Taylor, cu 13 puncte. De la BCM U FC Argeş s-au remarcat Porter Troupe, cu 15 puncte, şi Russel, cu 12 puncte.
Top 6, etapa 4
CSM Steaua Eximbank - BCM U FC Argeş 80-59
CSU Sibiu - BC SCM Timişoara 84-74
U BT Cluj - CSM Oradea 89-74
Top 6, etapa 5
BCM U FC Argeş - BC SCM Timişoara, ora 18, Digi Sport
U BT Cluj - CSU Sibiu, ora 19, FRB TV
CSM Oradea - CSM Steaua Eximban, ora 20, Digi Sport
1.BC CSU Sibiu 21/5 47
2.U-BT Cluj 20/6 46
3.CSM Oradea 18/8 44
4.CSM Steaua 17/9 43
5.BC SCM Timişoara 16/10 42
6.BCMU FC Argeş 14/12 40
12-04-2018 00:45
Păi,tocmai ce au luat-o,la mumulan,si de la Timisoara,cun84-79...deci,pe ce se duc banii publici,la aceasta echipa de rahat a lui Ionica?Cica Bcmu fc arges..
Sapera este un antrenor foarte slab. Echipa de baschet nu justifica in niciun fel banii investiti de Primarie in ea. De ce joaca atat de slab? De ani de zile isi bat joc de banii pitestenilor. Ori schimbati totul din temelii domnilor din Primaria Pitesti ori desfiintati aceasta gaura neagra pt banii publici. Puteti investi in handbal masculin sau feminin. Au mult mai mult succes la public. Uitati.va la primaria Craiova ce echipa de handbal fete are. Noi o ardem cu un baschet care doar mananca banii degeaba.
La inceputul sezonului marele antrenor Sapera a renuntat din ambitii personale la Negut, pe care anul trecut l-a tinut pe banca tot sezonul, si l-a tinut pe Chirof, care din pacate nu are fata de Liga Nationala, iar acum se simte lipsa unui nr. 4 cu aceste accidentari... greseli, greseli, greseli....

References: CSM 
 CSM 

CSM 
 CSM 

CSM 
 CSM